
	UKMERGĖS RAJONO SAVIVALDYBĖS ADMINISTRACIJOS 
DIREKTORIUS

	

		ĮSAKYMAS

	DĖL LEIDIMO RENGTI TERITORIJOS TARP DELTUVOS G., A. SMETONOS G. IR KAUNO G. DETALŲJĮ PLANĄ INICIJAVIMO SUTARTIES PAGRINDU 

	

	2022 m. sausio           d. Nr.

	Ukmergė


	
Vadovaudamasis Lietuvos Respublikos vietos savivaldos įstatymo 6 straipsnio 19 punktu bei 29 straipsnio 8 dalies 14 punktu, Lietuvos Respublikos teritorijų planavimo įstatymo 6 straipsnio 3 dalimi, Lietuvos Respublikos Vyriausybės 2013 m. gruodžio 18 d. nutarimu Nr. 1265  „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“ patvirtinto Pasiūlymų teikimo dėl teritorijų planavimo proceso inicijavimo tvarkos aprašo 9 punktu ir Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“ patvirtintų Kompleksinio teritorijų planavimo dokumentų rengimo taisyklų 249 punktu:
L e i d ž i u pradėti rengti Teritorijos prie Deltuvos g., A. Smetonos g. ir Kauno g. detalųjį planą inicijavimo sutarties pagrindu: sujungti žemės sklypus kadastro Nr. 8170/0007:88 ir 8170/0007:98, nustatant komercinės paskirties objektų teritorijos žemės naudojimo būdą, nustatyti teritorijos naudojimo reglamentus bei numatyti reikalingą inžinerinę infrastruktūrą vadovaujantis Ukmergės miesto bendruoju planu.
T v i r t i n u  planavimo darbų programą detaliojo planavimo dokumentui rengti (pridedama).




Administracijos direktorius	Darius Varnas
			



















	

	


PATVIRTINTA
Ukmergės rajono savivaldybės
administracijos direktoriaus
2022 m. sausio  d. įsakymu Nr.

PLANAVIMO DARBŲ PROGRAMA DETALIAJAM PLANUI „TERITORIJOS PRIE DELTUVOS G., A. SMETONOS G. IR KAUNO G. DETALUSIS PLANAS“ RENGTI 

1. Detaliojo plano rengimo pagrindas: Ukmergės rajono savivaldybės administracijos
direktoriaus 2022 m. sausio   d. įsakymas Nr. „Dėl leidimo rengti teritorijos prie Deltuvos g., A. Smetonos g. ir Kauno g. detalųjį planą inicijavimo sutarties pagrindu“. 
2. Detaliojo plano organizatorius: Ukmergės rajono savivaldybės administracijos direktorius,
Kęstučio a. 3, LT-20114, Ukmergė, tel. 8-340 60302, faks. 8-340 63370.
5. Planavimo uždaviniai: 
1) Sujungti žemės sklypus kadastro Nr. 8170/0007:88 ir 8170/0007:98;
2) Nustatyti sujungtiems sklypams komercinės paskirties objektų teritorijos žemės naudojimo būdą;
3) Nustatyti planuojamos teritorijos naudojimo reglamentus;
4) Numatyti reikalingą inžinerinę infrastruktūrą.
7. Papildomi reglamentai: netaikomi.
8. Tyrimai ir galimybių studijos: neatliekami.
9. Plano rengimo terminai: 5 metai nuo šios planavimo darbų programos patvirtinimo datos.
10. Planavimo dokumento rengimo etapai: parengiamasis, rengimo ir baigiamasis.
11. Koncepcijos rengimas: nerengiama.
12. Strateginis poveikio aplinkai vertinimas (SPAV): neatliekamas.
13. Atviras konkursas geriausiai urbanistinei idėjai atrinkti: nereikalingas.
14. Sprendinių profesinis vertinimas nereikalingas.
15. Viešumo užtikrinimas: parengiamajame etape planavimo organizatorius Lietuvos
Respublikos Vyriausybės nustatyta tvarka viešai paskelbia priimtą sprendimą dėl detaliojo plano inicijavimo sutarties pagrindu rengimo pradžios, planavimo tikslų ir planavimo darbų programą. Planavimo organizatorius ar jo įgaliotas asmuo registruotais laiškais informuoja nagrinėjamos teritorijos ir kaimyninių žemės sklypų valdytojus ir naudotojus apie detaliojo plano sprendinius jų deklaruotos gyvenamosios vietos ar Juridinių asmenų registre nurodytos buveinės adresais ir nurodo, kur galima susipažinti su parengto detaliojo plano sprendiniais. Detaliojo plano viešinimo procedūros atliekamos bendrąja tvarka.
16. Derinimo procedūra: detalusis planas teikiamas derinti kartu su visuomenės dalyvavimo ataskaita. Detaliojo plano derinimą atlieka Teritorijų planavimo komisija per IS TPDRIS.
17. Kiti reikalavimai:
17.1. detalųjį planą sudaro:
17.1.1. detaliojo plano pagrindinis brėžinys (ar kitas brėžinys, jei sprendiniai
nurodyti ne pagrindiniame brėžinyje) su pažymėta planuojama ir nagrinėjama teritorija;
17.1.2. aiškinamasis raštas (tekstinė dalis, kurioje paaiškinami sprendiniai);
17.1.3. esamos būklės įvertinimo aiškinamasis raštas ir brėžiniai;
17.1.4. brėžiniai, analizės, jų tekstinės dalys, apibūdinantys sprendinius;
17.1.5. procedūrų dokumentai (planavimo organizatoriaus sprendimas dėl detaliojo plano
rengimo, planavimo darbų programa, planavimo sąlygos, visuomenės dalyvavimo ataskaita; Teritorijų planavimo komisijos posėdžio protokolas; teritorijų planavimo valstybinę priežiūrą atliekančios institucijos detaliojo plano patikrinimo aktas.
17.2. Savivaldybės administracijai detalusis planas pateikiamas 2 popieriniais
egzemplioriais (vienas originalas, viena patvirtinta kopija) ir 1 kompiuterine laikmena. Kompiuterinė laikmena turi būti parengta vadovaujantis Lietuvos Respublikos aplinkos ministro 2013 m. gruodžio 31 d. įsakymu Nr. D1-1009 „Dėl Teritorijų planavimo erdvinių duomenų specifikacijos patvirtinimo“ ir Lietuvos Respublikos teritorijų planavimo dokumentų registro nuostatais. Įrašytas aiškinamasis raštas ir pagrindinis brėžinys, pasirašyti elektroniniais parašais ADOC formatu. Įrašytas vektorinis pagrindinis sprendinių brėžinys DWG formatu arba archyvuotas ZIP archyve SHAPE formatu LKS-94 koordinačių sistemoje, parengtas anksčiau minėtos TPDR erdvinių duomenų specifikacijos nuostatomis. Įrašytas rastrinis pagrindinis sprendinių brėžinys ir kiti papildomi brėžiniai TIF, JPG, PNG formatais (300dpi rezoliucija). Įrašyta planuojamos teritorijos riba (plotinis objektas) DWG formatu arba archyvuota ZIP archyve SHAPE formatu LKS-94 koordinačių sistemoje.
17.3. Registruojant detalųjį planą, pateikti reikalingus detaliojo plano erdvinius duomenis.


Suderinta
Urbanistikos ir infrastruktūros skyriaus vedėjas Tadas Balžekas
(pareigos, vardas ir pavardė) (parašas) (data)

Parengė
Urbanistikos ir infrastruktūros skyriaus vyriausiasis architektas Artūras Sakalauskas
(pareigos, vardas ir pavardė) (parašas) (data)

